钦定古今图书集成/明伦汇编/官常典/第531卷 > 彻里
## 钦定古今图书集成/明伦汇编/官常典/第531卷 > 彻里

按《元史》本传：“彻里，阿速氏。父别吉八，在宪宗时，从攻
钓鱼山，以功受赏。彻里事世祖，充火儿赤，从征海都奋戈击其前锋官军二人陷陈，掖而出之，以功受赏。
后从征杭海，获其牛马畜牧，悉以给军食。帝嘉之，赏
钞三千五百锭，仍以分赉士卒。成宗时，盗据博落脱
儿之地，命将兵讨之，获三千馀人，诛其酋长。还，奉命”
同客省使拔都儿等往八儿胡之地，以前所获人口
畜牧悉给其主。军还，帝特赐钞一百锭。武宗居潜邸，
亦以银酒器赏之。至大二年，立左阿速卫，授本卫佥
事，赐金符。皇庆二年从湘宁王北征，以功赐一珠虎
符。